### NN 24/2021 (10.3.2021.), Odluka o porezima Grada Umaga – Umago

Grad Umag - Umago

544

Na temelju stavka 1. članka 42. Zakona o lokalnim porezima (»Narodne novine«, broj 115/16, 101/17) i članka 56. Statuta Grada Umaga – Umago (»Službene novine Grada Umaga«, broj 9/09, 3/13, 9/18, 13/18 – pročišćeni tekst, 7/19, 4/20 i 8/20 – pročišćeni tekst) Gradsko vijeće Grada Umaga – Umago, na sjednici održanoj 2. prosinca 2020. godine, donosi

ODLUKU

O POREZIMA GRADA UMAGA – UMAGO

I. OPĆE ODREDBE

Članak 1.

Ovom se Odlukom utvrđuju porezi Grada Umaga – Umago, te propisuju stope, visina poreza, način obračuna, način i uvjeti plaćanja i drugi elementi za njihovo utvrđivanje i naplatu.

Članak 2.

Porezi Grada Umaga – Umago su:

1. PRIREZ POREZU NA DOHODAK,

2. POREZ NA POTROŠNJU,

3. POREZ NA KUĆE ZA ODMOR,

4. POREZ NA KORIŠTENJE JAVNIH POVRŠINA.

II. PRIREZ POREZU NA DOHODAK

Članak 3.

Prirez porezu na dohodak plaća se po stopi od 6 %.

Osnovica prireza porezu na dohodak je porez na dohodak.

Članak 4.

Obveznici prireza poreza na dohodak definirani su odredbama Zakona o lokalnim porezima.

III. POREZ NA POTROŠNJU

Članak 5.

Porez na potrošnju plaća se po stopi od 3 %.

Članak 6.

Obveznici poreza na potrošnju, način obračuna i ostalo definirano je odredbama Zakona o lokalnim porezima.

Obveznik poreza na potrošnju dužan je Upravnom odjelu za financije i proračun Grada Umaga – Umago podnijeti izvještaj o poreznoj osnovici, obračunatom i uplaćenom porezu na potrošnju.

IV. POREZ NA KUĆE ZA ODMOR

Članak 7.

Porez na kuće za odmor plaća se po jednom četvornom metru korisne površine kuće za odmor.

Visina poreza iz stavka 1. ovog članka iznosi 15,00 kn po četvornom metru i plaća se godišnje.

Članak 8.

Obveznici poreza na kuće za odmor, definicija kuće za odmor, porezna oslobođenja i ostalo definirano je odredbama Zakona o lokalnim porezima.

Članak 9.

Pri promjeni vlasništva kuće za odmor tijekom kalendarske godine, novi vlasnik ne plaća porez na kuće za odmor ako je taj porez bio utvrđen i naplaćen od prethodnog vlasnika.

Ako je tijekom kalendarske godine stečeno vlasništvo nove kuće za odmor, vlasnik te kuće plaća godišnji porez umanjen za dio godine prije stjecanja vlasništva.

Članak 10.

U provođenju poreznog postupka za utvrđivanje činjenica bitnih za dokazivanje statusa kuće za odmor primijenit će se propisi Zakona o lokalnim porezima i Opći porezni zakon. Osim prebivališta/boravišta i osobne iskaznice u postupku utvrđivanja razmatrat će se sljedeća dokumentacija: visina režijskih troškova kao što su utrošak vode, el. energije, plina, telefona, pošta, radni odnos, izjava liječnika, izjava svjedoka, ugovor o najmu, rješenje o kategorizaciji objekta i porezno rješenje o utvrđivanju poreza od iznajmljivanja te svi drugi raspoloživi podaci.

V. POREZ NA KORIŠTENJE JAVNIH POVRŠINA

Članak 11.

Porez na korištenje javnih površina na području Grada Umaga – Umago plaćaju pravne i fizičke osobe korisnici javnih površina za čije se korištenje izdala suglasnost i odgovarajući akt od strane nadležnih gradskih službi.

Javnim površinama u smislu stavka 1. ovog članka smatraju se ulice, trgovi, parkovi i slične površine te z.k. čestica koja je određena kao javna površina uključujući i prostor ispod i iznad nje.

Visina poreza na korištenje javnih površina ovisi o zonama, namjeni i razdoblju korištenja istih.

Članak 12.

Korištenje javnih površina za pružanje ugostiteljskih usluga

(1) Porez na korištenje javne povšine za pružanje ugostiteljskih usluga plaća se u razdoblju od 1. 4. do 31. 10. u godini, kako slijedi:

|  |  |  |  |  |  |
| --- | --- | --- | --- | --- | --- |
| Red. broj | RAZBODLJE KORIŠTENJA  JAVNE POVRŠINE | kn/m²/dnevno | | | |
| zona | | | |
| I | II | III | IV |
| 1. | srpanj, kolovoz | 7,00 | 6,00 | 5,00 | 1,50 |
| 2. | travanj, svibanj, lipanj, rujan, listopad | 3,00 | 2,50 | 2,00 | 0,75 |

(2) Obveznici koji posluju i koriste javnu površinu kontinuirano tijekom cijele godine ostvaruju pravo na popust od 40% cijene te im se odobrava plaćanje poreza na korištenje javne površine za tekuću godinu u tri jednaka obroka. Prvi obrok dospijeva 15 dana od dana dostave rješenja o razrezu poreza na korištenje javne površine, drugi obrok dospijeva 31. 7., a treći obrok dospijeva 30. 9.

(3) Porez na korištenje javne površine za pružanje ugostiteljskih usluga u sklopu kioska plaća se kako slijedi:

|  |  |  |  |  |  |
| --- | --- | --- | --- | --- | --- |
| Red. broj | RAZBODLJE KORIŠTENJA  JAVNE POVRŠINE | kn/m²/dnevno | | | |
| zona | | | |
| I | II | III | IV |
| 1. | srpanj, kolovoz | 4,00 | 3,00 | 2,50 | 2,00 |
| 2. | travanj, svibanj, lipanj, rujan | 2,50 | 2,00 | 1,50 | 0,50 |

Članak 13.

Korištenje javnih površina za pružanje trgovačkih i ostalih usluga

Porez na korištenje javnih površina za pružanje trgovačkih i ostalih usluga plaća se u razdoblju od 1. 4. do 31. 10. u godini i to kako slijedi:

|  |  |  |  |  |  |
| --- | --- | --- | --- | --- | --- |
| Red. broj | RAZDOBLJE KORIŠTENJA  JAVNE POVRŠINE | kn/m²/ dnevno | | | |
| zona | | | |
| I | II | III | IV |
| 1. | srpanj, kolovoz | 48,00 | 18,00 | 12,00 | 6,00 |
| 2. | travanj, svibanj, lipanj, rujan, listopad | 18,00 | 9,00 | 6,00 | 3,00 |

Članak 14.

Zone u smislu čl. 12. i 13. Odluke smatraju se:

PRVA ZONA: Obala dr. Franje Tuđmana, Nova Obala, dio Trga Marije i Line uz Novu Obalu, Trg 1. svibnja, Trgovačka ulica

DRUGA ZONA: Obala Sv. Pelegrin, Ulica G. Garibaldi, Trg slobode, Trg Marije i Line, Ulica Šetalište V. Gortana, Stella Maris, Villa Rita

TREĆA ZONA: Ulica D. Alighieri, Ulica G. Mazzini, Limarska ulica, Ulica Pod urom, Tornjeva ulica, Trg Venezie, Trg Sv. Martina, Riječka ulica, Ulica M. Bemba, Ulica Sveti Mihael, Ribarska ulica, Obala J. B. Tita, Mlinska ulica, Ulica Tribije, Ulica 8. ožujka, Kolodvorska ulica, Savudrijska ulica, ostali dio naselja Umag i naselja: Bašanija, Crveni Vrh, Đuba, Rožac, Katoro, Križine, Lovrečica, Monterol, Savudrija, Zambratija, Sveti Ivan, Sveti Pelegrin

ČETVRTA ZONA: Naselja: Babići, Čepljani, Finida, Juricani, Kmeti, Sv. Marija na Krasu, Materada, Murine, Petrovija, Seget, Valica, Vardica i Vilanija.

Članak 15.

Korištenje javne površine na tržnici

Obveznici koji koriste javnu površinu za prodaju razne trgovačke robe na tržnici (Ulica Kroz vrtove i Ulica 1. svibnja) te koji koriste javnu površinu za pružanje ugostiteljskih usluga, plaćaju porez na korištenje javne površine kako slijedi:

|  |  |  |
| --- | --- | --- |
| Redni broj | NAMJENA JAVNE POVRŠINE | kn/m²/dnevno |
| 1. | Korištenje javne površine za prodaju razne trgovačke robe | 3,00 |
| 2. | Korištenje javne površine za pružanje ugostiteljskih usluga | 2,00 |

Članak 16.

Korištenje javne površine za ostale namjene

Porez na korištenje javne površine za ostale namjene, plaća se za razdoblje od 1. 1. do 31. 12., tj. za cijelu godinu i to kako slijedi:

|  |  |  |
| --- | --- | --- |
| Red. broj | NAMJENA JAVNE POVRŠINE | kn/m²/dnevno |
| 1. | Prodaja poljoprivrednih proizvoda, antikviteta, knjiga, cvijeća, borova i sl. | 10,00 |
| 2. | Izlaganje cvijeća u sklopu prodajnog objekta do 3,00 m² | 3,00 |
| 3. | Odlaganje građevinskog materijala, izvođenje građevinskih radova[1] za površine do 100 m² | 3,00 |
| 4. | Odlaganje građevinskog materijala, izvođenje građevinskih radova1 za površine preko 100 m² | 1,50 |
| 5. | Postava objekata: nadstrešnica, ograda, ostalih pomoćnih objekata | 0,10 |
| 6. | Iznajmljivanje bicikla i sl. | 1,00 |

[1](U skladu s odredbama posebne odluke Gradskog vijeća kojom se regulira izvođenje građevinskih radova u toku ljetnih mjeseci.)

Članak 17.

Korištenje javnih površina za postavljanje reklama

Porez na korištenje javnih površina za postavljanje raznih reklama, plaća se za razdoblje od 1. 1. do 31. 12., tj. za cijelu godinu i to po m²/ dnevno. Za površine do 1 m² porez na korištenje iste, plaća se kao površina od 1 m².

|  |  |  |
| --- | --- | --- |
| Red. broj | NAMJENA JAVNE POVRŠINE | kn/m²/ dnevno |
| 1. | Reklama: transparent, zastava, naziv, logo, pano, tenda, ograda, reklamni ormarić, uređaj, stup, vitrina, reklama na zaštitnoj ogradi gradilišta, na zaštitnom platnu građevinske skele i sl. | 4,00 |

Članak 18.

Zabavne radnje

Porez na korištenje javne površine za postavljanje luna parkova, zabavnih radnji i slično utvrđuje se u m² korisne površine i plaća se za razdoblje od 1. 1. do 31. 12. u godini i to kako slijedi:

|  |  |
| --- | --- |
| površina od 0 – 50 m² | 300,00 kn/dan |
| površina od 51 – 100 m² | 400,00 kn/dan |
| površina od 101 – 200 m² | 600,00 kn/dan |
| površina od 201 – 500 m² | 800,00 kn/dan |
| površina od 501 – 1000 m² | 1.000,00 kn/dan |
| površina preko 1000 m² | 1.200,00 kn/dan |

Visina poreza na korištenje javne površine plaća se za period mjeseca srpnja i kolovoza u 100% iznosu, za period lipnja i rujna plaća se u iznosu od 75%, za period mjeseca siječnja, veljače, ožujka, travnja, svibnja, listopada, studenog i prosinca 50% od iznosa.

Članak 19.

Korištenje javne površine za prometno vježbalište auto škola

Porez na javne površine za prometno vježbalište auto škola plaća se godišnje u paušalnom iznosu od 12.000,00 kn.

Članak 20.

Korištenje javne površine za promotivnu prodaju proizvoda, promociju proizvoda i usluga, organizaciju događanja i sl.

Porez na korištenje javne površine za promotivnu prodaju, promociju proizvoda i usluga, organizaciju događanja i sl. plaća se za razdoblje od 1. 1. do 31. 12. u godini i to kako slijedi:

|  |  |
| --- | --- |
| površina do 10 m² | 150,00 kn/dan |
| površina od 10 – 50 m² | 300,00 kn/dan |
| površina od 50 – 100 m² | 750,00 kn/dan |
| površina preko 100 m² | 1.000,00 kn/dan |

Članak 21.

Korištenje javne površine za prodaju kokica, kukuruza, pečenih kestena, šećerne vate i sličnih proizvoda

Porez na korištenje javne površine za prodaju kokica, kukuruza, pečenih kestena, šećerne vate i sl. plaća se za razdoblje od 1. 1. do 31. 12. u godini i to kako slijedi:

|  |  |
| --- | --- |
| površina do 5 m² | 40,00 kn/dan |
| površina od 5 do 10 m² | 70,00 kn/dan |
| površina preko 10 m² | 100,00 kn/dan |

Članak 22.

Porez na korištenje javne površine plaća se u roku od 15 dana od dana dostave rješenja o utvrđivanju poreza, izdanog na temelju akta nadležne gradske službe, osim odredbi koje su propisane čl. 12. stavak 2. ove Odluke.

Nadzor nad korištenjem javnih površina obavljat će nadležno Upravno tijelo za komunalne poslove Grada Umaga – Umago, komunalni redari.

Po podmirenoj obvezi poreza na korištenje javne površine, korisnik iste, ishoduje Odobrenje o njenom korištenju, od nadležne gradske službe. Gradonačelnik može odobriti rok duži od roka iz prethodnog stavka, sve u skladu s Odlukom o izvršavanju proračuna.

VI. ZAJEDNIČKE ODREDBE

Članak 23.

Poslove u svezi s utvrđivanjem, evidentiranjem, naplatom i ovrhom radi naplate gradskih poreza propisanih člankom 2. točke 2., 3. i 4. ove Odluke obavlja upravno tijelo Grada Umaga – Umago nadležno za financije.

Poslove u svezi s utvrđivanjem, naplatom i ovrhom prireza porezu na dohodak obavlja Ministarstvo financija, Porezna uprava.

Pravne i fizičke osobe dužne su na zahtjev Upravnog odjela za financije i proračun Grada Umaga – Umago dostaviti podatke, odnosno omogućiti uvid u poslovne knjige i evidencije zbog prikupljanja podataka potrebnih za utvrđivanje gradskih poreza.

Članak 24.

Glede razreza, naplate, žalbe, obnove postupka, zastare i drugih odredbi pri utvrđivanju i naplati gradskih poreza shodno se primjenjuje Opći porezni zakon.

VII. PRIJELAZNE I ZAVRŠNE ODREDBE

Članak 25.

Stupanjem na snagu ove Odluke prestaje važiti Odluka o porezima Grada Umaga – Umago (»Službene novine Grada Umaga«, broj 17/2019).

Članak 26.

Ova Odluka objavljuje se u Službenim novinama Grada Umaga – Umago, a primjenjuje se od 1. 1. 2021. godine.

Klasa: 415-01/20-01/05
 Urbroj: 2105/05-01/01-20-4
 Umag, 2. prosinca 2020.

GRADSKO VIJEĆE GRADA UMAGA – UMAGO

Predsjednik
 Jurica Šiljeg, v. r.